Μπέβερλι Ντ' Άντζελο

Η Μπέβερλι Χέδερ Ντ' Άντζελο (αγγλικά:Beverly Heather D'Angelo), (Κολόμπους, 15 Νοεμβρίου 1951) είναι Αμερικανίδα ηθοποιός που πρωταγωνίστησε ως Έλεν Γκρίσγουολντ στις ταινίες της σειράς Το τρελό θηριοτροφείο πάει διακοπές (1983–2015). Έχει εμφανιστεί σε περισσότερες από 60 ταινίες και ήταν υποψήφια για Χρυσή Σφαίρα για τον ρόλο της ως Πάτσι Κλάιν στην ταινία Η κόρη του ανθρακωρύχου (1980) και για ένα Βραβείο Έμμυ για τον ρόλο της ως Στέλλα Κοβάλσκι στην τηλεοπτική ταινία Λεωφορείο ο πόθος (1984). Άλλοι κινηματογραφικοί ρόλοι της Ντ' Άντζελο περιλαμβάνουν τις ταινίες Hair (1979) και Μαθήματα αμερικανικής ιστορίας (1998).

 Τα πρώτα χρόνια 
Η Ντ' Άντζελο γεννήθηκε στο Κολόμπους του Οχάιο. Ήταν κόρη της Πρισίλα Ρουθ (το γένος Σμιθ), βιολονίστριας, και του Γιουτζίν Κονσταντίνο Ντ' Άντζελο, κοντραμπασίστα και διευθυντή του τηλεοπτικού σταθμού WBNS-TV. Ο πατέρας της ήταν ιταλικής καταγωγής. Οι παππούδες της από την πλευρά του πατέρα της, ήταν από την περιοχή Αμπρούτσο της Ιταλίας. Έχει τρία αδέρφια, τον Τζεφ, τον Τιμ και τον Τόνι. Ο παππούς τους από την πλευρά της μητέρας τους ήταν αρχιτέκτονας που σχεδίασε το 

Στάδιο του Οχάιο, στο Πολιτειακό Πανεπιστήμιο του Οχάιο.

Η Ντ' Άντζελο φοίτησε στο λύκειο του Upper Arlington του Οχάιο, ένα βορειοδυτικό προάστιο του Κολόμπους.

Η Ντ' Άντζελο εργάστηκε ως εικονογράφος στα στούντιο Hanna-Barbera και ως τραγουδίστρια πριν ασχοληθεί με την υποκριτική. Όσο ζούσε για μια περίοδο στον Καναδά, έκανε φωνητικά στο συγκρότημα The Hawks.

 Καριέρα 
Η Ντ' Άντζελο άρχισε να παίζει στο θέατρο, εμφανιζόμενη στο Μπρόντγουεϊ το 1976 στο έργο Rockabye Hamlet, ένα μιούζικαλ βασισμένο στον Άμλετ του Ουίλλιαμ Σαίξπηρ. Έκανε το τηλεοπτικό της ντεμπούτο στα τρία πρώτα επεισόδια της τηλεοπτικής μίνι σειράς Captains and the Kings το 1976.

Αφού κέρδισε έναν δευτερεύοντα ρόλο στην ταινία Ο νευρικός εραστής το 1977, η Ντ' Άντζελο εμφανίστηκε σε μια σειρά από επιτυχημένες ταινίες στα τέλη της δεκαετίας του 1970, όπως Η γροθιά μου είναι από ατσάλι, Hair και Η κόρη του ανθρακωρύχου, η οποία και της χάρισε μια υποψηφιότητα για Χρυσή Σφαίρα Καλύτερης Ηθοποιού Β΄ Ρόλου για την ερμηνεία της ως Πάτσι Κλάιν. Κέρδισε ένα βραβείο Country Music Association για το άλμπουμ της χρονιάς.

Η μεγαλύτερη ευκαιρία της ήρθε το 1983 πρωταγωνιστώντας με τον Τσέβι Τσέις στοην ταινία Το τρελό θηριοτροφείο πάει διακοπές στον ρόλο της Έλεν Γκρίσγολντ. Επανέλαβε αυτόν τον ρόλο σε τέσσερα σίκουελ των Διακοπών και σε μια ταινία μικρού μήκους μεταξύ 1985 και 2015. Στη δεκαετία του 1980 πρωταγωνίστησε σε πολλές άλλες μεγάλες κωμωδίες. στα μέσα της δεκαετίας του 1990 έπαιξε κυρίως σε ανεξάρτητες ταινίες. Το 1994 η Ντ' Άντζελο επέστρεψε στο θέατρο και κέρδισε ένα Παγκόσμιο Βραβείο Θεάτρου για την ερμηνεία της στο έργο Simpatico.

Έλαβε υποψηφιότητα για Βραβείο Έμμυ για την ερμηνεία της ως Στέλλα Κοβάλσκι στην τηλεοπτική έκδοση του 1984 του Λεωφορείο ο πόθος. Αργότερα έπαιξε κύριους ρόλους σε μια σειρά από δραματικές ταινίες για υην τηλεόραση. Στη δεκαετία του 2000 η Ντ' Άντζελο έπαιξε έναν επαναλαμβανόμενο ρόλο στο Νόμος και Τάξη: Ειδική Ομάδα ως δικηγόρος υπεράσπισης. Εργάστηκε επίσης ως ηθοποιός φωνής. Το 1992 έκανε μια γκεστ εμφάνιση στον τρίτο κύκλο της σειράς The Simpsons ως σερβιτόρα και τραγουδίστρια κάντρι στο επεισόδιο "Colonel Homer". Δεκαέξι χρόνια αργότερα, το 2008, εμφανίστηκε στον δέκατο ένατο κύκλο ως ο ίδιος χαρακτήρας στο επεισόδιο "Papa Don't Leech".
μικρογραφία| Η Ντ' Άντζελο το 2012
Από το 2005 έως το 2011, η Ντ' Άντζελο εμφανιζόταν στη σειρά του HBO Η κουστωδία παίζοντας το ρόλο της πράκτορα Μπάρμπαρα Μίλερ. Το 2006 πρωταγωνίστησε στην ανεξάρτητη ταινία Gamers: The Movie. Το 2008 η Ντ' Άντζελο έπαιξε έναν ρόλο στην ταινία Χάρολντ και Κουμάρ 2: Απόδραση από το Γκουαντάναμο ως Σάλι. Έπαιξε τη μητέρα στην ταινία Κουνελάκι από σπίτι και εμφανίστηκε στην ταινία Black Water Transit.

Το 2014, η Ντ' Άντζελο έπαιξε μαζί με τον Τσέβι Τσέις σε ένα πιλοτικό επεισόδιο της κωμικής σειράς του ABC Chev & Bev, για ένα ζευγάρι συνταξιούχων που αναγκάζεται να μεγαλώσει τα εγγόνια του. Το ABC επέλεξε να μη γυρίσει τη σειρά. Η Ντ' Άντζελο εμφανίστηκε δίπλα στον Τσέβι Τσέις στην κωμωδία Vacation, μια συνέχεια της αρχικής ταινίας, η οποία κυκλοφόρησε στις 29 Ιουλίου 2015.

Η Ντ' Άντζελο αφηγείται μια σύντομη βιογραφική ταινία για την Πάτσι Κλάιν, η οποία παρουσιάζεται στους επισκέπτες του Μουσείου Πάτσι Κλάιν στο Νάσβιλ του Τενεσί. Το μουσείο άνοιξε για το κοινό στις 7 Απριλίου 2017.

 Προσωπική ζωή 
Η Ντ' Άντζελο είχε ερωτική σχέση με τον Μίλος Φόρμαν, ο οποίος τη σκηνοθέτησε στο Hair (1979). Το 1981, παντρεύτηκε τον Ιταλό Ντον Λορέτσο Σαλβιάτι, μοναχογιό και κληρονόμο του Ντον Φορέζε Σαλβιάτι, 5ου δούκα Σαλβιάτι.

Αργότερα, συνδέθηκε με τον Άντον Φερστ, έναν βραβευμένο με Όσκαρ σχεδιαστή παραγωγής, ο οποίος αυτοκτόνησε το 1991. Είχε σχέση με τον ηθοποιό Αλ Πατσίνο από το 1997 έως το 2003. Το ζευγάρι απέκτησε δίδυμα μέσω εξωσωματικής γονιμοποίησης, έναν γιο και μια κόρη, που γεννήθηκαν στις 25 Ιανουαρίου 2001.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1977Annie HallΟ νευρικός εραστήςηθοποιός στην εκπομπή του ΡομπThe SentinelΤα μυστηριώδη εγκλήματαΣάντραFirst LoveΗ πρώτη ηδονήΣέλεϊ1978Every Which Way But LooseΗ γροθιά μου είναι από ατσάλιΗχώ1979HairΣίλα Φράνκλιν1980Coal Miner's DaughterΗ κόρη του ανθρακωρύχουΠάτσι Κλάιν1981Honky Tonk FreewayΤης Αμερικής το κάγκελοΚάρμεν Οντέσα ΣέλμπιPaternityΜάγκι1982HighpointΤο τσακάλι κι ο μαφιόζοςΛιζ1983National Lampoon's VacationΤο τρελό θηριοτροφείο πάει διακοπέςΈλεν Γκρίνσγουολντ1984Finders KeepersΒρες το και πάρ' τοΣτάντις Λόγκαν1985Get Out of My RoomΧάριετNational Lampoon's European VacationΔιακοπές made in AmericaΈλεν Γκρίνσγουολντ1986Big TroubleΜπλανς Ρίκλεϊ1987In the MoodΔεκαπεντάχρονος εραστήςΦρανσίν ΓκλατAriaΓκίλνταMaid to OrderΣτέλλα Γουίνστον1988Trading HeartsΝτόνα ΝότιγχαμHigh SpiritsΠαν-δαιμόνιοΣάρον Μπρόγκαν Κρόφορντ1989Cold FrontΣτα ίχνη του δολοφόνουΑμάντα ΟρούρκNational Lampoon's Christmas VacationΤα Χριστούγεννα του τρελού θηριοτροφείουΈλεν Γκρίνσγουολντ1990Daddy's Dyin'... Who's Got the Will?Εβαλίτα ΤερνόβερPacific HeightsΟ άγνωστος του Πασίφικ ΧάιτςΑν Μίλερ1991The MiracleΡενέ ΜπέικερThe Pope Must DieΒερόνικα ΝτάντεLonely HeartsΟι ένοχοιΆλμα1992Man TroubleΟ προστάτηςΆντι Έλερμαν1994Lightning JackΛάνα Καστέλ1995The CrazysitterΠαιδιά για υιοθέτησηΈντι1996Eye for an EyeΟφθαλμόν αντί οφθαλμούΝτόλι ΓκρινEdie & PenΜπάλαρντιLove AlwaysΜιράντα1997Vegas VacationΤο τρελό θηριοτροφείο: Διακοπές στο Λας ΒέγκαςΈλεν ΓκρίνσγουολντDie Story von Monty Spinnerratzκυρία ΝτόλαρντNowhereΠουθενάμητέρα του ΝταρκPterodactyl Woman from Beverly HillsΠίξι ΤσάντλερThe Good Life1998Merchants of VenusΟι έμποροι της ΑφροδίτηςΚόντιIlluminataΆστεργκουρντWith Friends Like These...Τερέζα ΚάρπεντερAmerican History XΜαθήματα αμερικανικής ιστορίαςΝτόρις ΒίνγιαρντDivorce: A Contemporary WesternΤο διαζύγιοΛίντα1999Sugar TownΓλυκιά πολιτείαΤζέινGet BruceΜπέβερλι Ντ'ΆντζελοJazz NightΚέιτ Γουίνσλοου2000High Fidelityπωλήτρια δίσκων2001Women in FilmΦίλις ΓουλφHappy BirthdayάστεγηSummer CatchΚόντρα στον έρωταμητέρα2003Where's Angelo?θεία Νάνι2004Hair HighΝταρλίνKing of the CornerΟ σωτήρας της διπλανής πόρταςΜπέτσι Ίνγκαχαμ2006Gamersμητέρα του ΓκόρντονRelative StrangersΚαι από εδώ οι γονείς μουΆντζελα Μινόλα2007Game of LifeΚάθιTerraΗ μάχη της Γηςανακρίτρια Ράιτ2008Harold & Kumar Escape from Guantanamo BayΧάρολντ και Κουμάρ 2: Απόδραση από το ΓκουαντάναμοΣάλιPartigianoμητέρα (φωνή)The House BunnyΚουνελάκι στο σπίτιΧάγκστρομ2009Aussie and Ted's Great Adventureθεία ΖέλνταBlack Water TransitΒαλεριάνα Σικ2010Hotel Hell VacationΈλεν ΓκρίνσγουολντApril 86Rόουζ Ντάντρεα2012I Heart ShakeyΣίλα2013Bounty KillerΛουσίλAll American Christmas Carolφάντασμα των μελλοντικών Χριστουγέννων2014Playing It CoolΣφυρίζοντας για τον έρωταΤζέρι2015Accidental LoveΚατά λάθος έρωταςΧέλεν ΕκλUnder the BedΣάντρα ΜονρόVacationΤρελό θηριοτροφείο: Η νέα γενιάΈλεν Γκρίνσγουολντ2016DreamlandΜαρί2017WakefieldΜπαμπς2018Frat PackΜόιραThe UnicornΈντι2022Violent NightΆγρια νύχταΓκέρτρουντ ΛάιτστοουνThe Good HouseΟ έρωτας τα αλλάζει όλαΜέιμι Λανγκ

 Παραπομπές 

 Εξωτερικοί σύνδεσμοι 





Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Κατηγορία:Αμερικανοί γερμανικής καταγωγής
Κατηγορία:Αμερικανοί αγγλικής καταγωγής
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες